Mera naam Oliver Queen hai.
Paanch saal aik jahannum jaisay jaziray par guzarnay ke baad
main aik hi maqsad ke saath wapas aaya hun.
Apnay sheher ko bachanay keliye.
Lekin ab ye karnay keliye, main pehlay jaisa qatil nahi ban sakta hun.
Apnay dost ki yaadon ki izzat rakhnay keliye
mujhay khud ko badalna parega.
Mujhay kuch aur... banna parega.
Ab tak "Arrow" mein...
Ivo nay Shado ka qatal kiya hai.
Kyunke mainay bachanay keliye tumhara intikhaab kiya tha.
Shado ka qaatil abhi bhi azaad ghoom raha hai.
Ziyada dair tak nahi. Kyunke hum us jahaz par qabza karlaingay.
Merlyn, Thea ka baap hai. Oliver ye sab aap ki zabani sunay tou behtar hoga.
Main apnay baitay ko kuch nahi bataongi.
Thea ko Malcolm ke baaray main kabhi nahi pata chal sakta hai.
humaray darmiyaan ab koi rishta nahi hai. Aapka aur mera rishtaa ab khatam.
Baita, tum theek ho?
Har aik masla jo humari zindagi main aaya hai, woh tumhari wajah say aaya hai.
- Ab nikal jao yahan say. - Mujhay maaf kardo.
Mainay kaha, nikal jao, yahan say!
Lobby ki security ki shift chhay second main badlay gi.
Us dauraan, elevator bay pohonchna.
Yaad rahay, mainay kya bataya tha. Yahan "waqt" hi sab kuch hai.
Apnay chalnay ki raftar aik ashaariya teen meter fi second rakho.
Chhay second main saamna ho jayega. Paanch, Chaar...
Waqt hogaya, hazraat.
Is pay finger print reader hai.
- Main isay nahi khol sakta. - Main khol sakta hun.
Mashriqi seerhiyon say neechay pohonchnay keliye
tumharay paas paanch ashaariya teen second hain.
Ruk jao.
Kya ho raha hai?
Jis keliye hum aaye thay, woh humein mil gaya.
Usnay ruknay keliye kaha hai.
Yahan, is tarah? Dafa karo usay.
Kuch ultaa nahi karna. Kuch bhi...
Security nay humein dekh liya hai.
SCPD apnay banday yahan jaldi bhaijain.
Teesri manzil par. Teesri manzil par.
Unhonay SCPD ko itilaa kar di hai.
Mashriqi lobby say bahar niklo. Tumharay paas 22 second hain.
SCPD! Apnay hathiyaar phaink do.
Walczak.
Central main delta charlie 52 hun. Yahan goliyan chali hain.
Fori madad bhaijo. Downtown main.
Hato aagay say! Hato yahan say! Hato!
Awaam ki taaqat ke naam.
- Dig! - Sara, maafi chahta hun.
- Sahi hai, main theek hun. - Dikhao mujhay.
Mujhay dikhao.
Khoon nikal raha hai.
Gehra nahi hai.
Acha hua. Mujhay mazeed zakham ke nishaan nahi chahiye.
Ye kaisay hua tha, mortar bomb?
Han, chhota waala bomb tha, Afghanistan ke Paktika
soobay main lagi thi mujhay. Acha dekha tumnay.
Nishaan dekh kar mujhay pata lag jaata hai. Ye grenade laga tha, Algiers mein.
Mujhay kabhi grenade nahi laga.
Itnay saaray nishaan hain, aur koi grenade ka nahi?
Teer, chhuri, khanjar bohot saari goliyan, grenade nahi.
Abhi abhi woh mujhay 9mm goli lagi thi. Ye yahan.
Meray ziyada tar talwar aur naizon ke nishaan hain.
Meray bhi aik zakham ka nishaan hai.
Meray mun ke andar hai.
Jab main sola saal ki thi tou mainay apni aqal daarh nikal wayi thi.
Teen taankay lagay thay. Bohot dard bhi hua tha.
Tum kitni masoom ho.
Chalo chaltay hain. Tum ghar wapas aanay ki
apni party mein dair say pohonchna nahi chahti.
Meray liye party dainay ki kya zaroorat hai, Ollie.
Sara, jab koi maut ke mun say wapas aata hai,
tou party tou banti hai. Queen family ki riwaayat hai.
Ab mujhay ye nahi pata ke Lance family ki larayi
ki riwaayat is say kaisay saamna kareigi.
- Woh aayegi. - Kya pata.
Aur shayad jo tumharay aur meray darmiyaan chal raha
hai usay abhi kisi ko batanay ki zaroorat nahi hai.
Laurel ki wajah say keh rahi hun.
Main samajh gaya.
Main Lian yu aur Nanda Parbat par zinda rahi.
Tou ye cocktail party bhi sambhaal lungi.
Shayad aisay na ho.
Mujhay ye mumkin nahi lag raha.
Ivo ke paas jahaz par har waqt aatth musallah guard hotay hain.
Agar unhonay humein dekh liya tou hum maaray jayengay.
Farz karo humnay Ivo ke bandon ko sambhaal bhi
liya, hum kashti tak pohoncheingay kaisay?
Kyun na hum koi kashti bana lain.
Hafton lag jayeingay lakri jama karnay mein.
- Aur humaray paas hafton nahi hain. - Main is jaziray par 264 dino say hun.
- Meray paas waqt hi waqt hai. - Chup karo.
Tum mujhay kyun daandtay rehtay ho, Ollie?
Kya? Aray nahi, tum dono chup karo.
Suno zara.
Tum logon nay awaaz suni?
- Oye! - Oye!
Idhar!
- Idhar yahan! - Humein madad chahiye!
Tum nay humein wahan chhor diya aur khud yahan
security camera ke saamnay baithay rahay.
Woh guards humein maar daitay.
Tum sun bhi rahay ho?
Agar tum log araam say paanch second ruk jaatay
jaisa ke tum logon ko bataya gaya tha, tou koi nahi marta.
Maaf karna, main tumharay waqt ka andaaza laganay
ki salahiyat par apni azaadi dao par lagana nahi chahta tha.
"Duniya ki sab say bari do taaqatain hain, waqt aur sabar"
Kya?
Ye "War and Peace" main likha hua hai, 1440 safhaat,
waqt lagta hai, lekin kitaab parhnay waali hai.
Tolstoy ko pata tha ke taaqat ka asal naam "Sabar" hai.
Museebat ka saamna karnay keliye bara hosla chahiye hota hai.
Ye kamzor honay ki nishaani hai, jab tumhein bola gaya tha ke ruk jao.
Dekho, humnay kaam kardiya. Ab humara muawza daydo.
Maray huwe aadmi ko muawzay ki kya zaroorat hai.
Andar aajayein. Aajayein. Aaiye na.
Wapas aanay par, khush amdeed, Sara.
Mujhay bari khushi ho rahi hai ke tum aagayi. Chalo aao.
Sara, ye Sin hai.
- Tum dono aik doosray ko jaantay ho kya? - Nahi, hum nahi jaantay.
Sahi. Woh bas...
Mujhay acha lagta hai jab log is tarah ghar wapas aa jatay hain.
Mujhay zara sukoon milta hai.
- Roy. - Sara.
Chalo aao.
Maaf karna.
Laurel, Ollie bol raha hun.
Umeed hai ke tum party main aa rahi ho.
Mujhay pata laga tha ke tum Sara par ghussa ho, shayad, aur main...
woh tumhari behen hai, aur
behen aik hi milti hai.
Acha, bye.
Hello.
Laurel nahi aa rahi hai.
Mera khayaal hai, usay thoray waqt ki zaroorat hai.
Haan. Haan, mujhay bhi waqt laga tha.
Jab tum wapas aaye thay, main...
mainay tumsay kafi sakht rawayya rakha tha.
- Lance Sahib aisi koi baat nahi hai. - Baat hai.
Jab tum aur Sara, tumharay abbu ki kashti
par gaye thay, us waqt tum dono hi bachhay thay.
Aur jabkay woh wapas aagayi hai ya...
main bohot ghalat tha.
Tum qaatil nahi ho, Oliver.
- Chalain. - Haan.
Main tumharay liye bohot khush hun, Dinah.
Un paanch saalon main jab Oliver yahan nahi tha,
mujhay lagta tha, mainay apnay aap ko kho diya hai.
Main bilkul samajh sakti hun.
- Aik minute zara maaf kijiyega. - Zaroor.
Mujhay nahi pata tha ke aap yahan aayeingi.
Ye mera ghar hai.
Aur agar tum mujhay maa nahi samajhtay ho tou,
meray ghar mein parties karnay ki koi zaroorat nahi hai.
Ammi, aap ke aur Ollie ke beech sab theek tou hai na?
Haan, bilkul.
- Hello. - Hello.
Tumhein pata hai, mujhay tou abhi bhi yaqeen nahi aa raha hai.
Mainay tou socha bhi nahi tha ke Sara humein wapas mil jayegi, Quentin.
Haan, sahi baat hai.
Aik minute... maaf karna.
Lance bol raha hun.
Main foran pohonchta hun.
Office ka kaam hai.
Glades main koi qatal hua hai tou main...
- Main nikalta hun. - Haan.
Main nikal raha hun.
Tumhein kaisay pata main isiliye call kar rahi thi.
Kyunke Detective Lance ko bhi call aae hai.
Ab kya tum log har wardaat waali jagah aajaogay?
Humnay aap ko nikaltay huwe dekh liya tha.
CSU nay ye mujrim ke jisam say nikala hai. Aik naam hai meray paas, Eddy Walczak.
Aisa khanjar tou mainay pehlay kabhi nahi dekha hai.
Ye khanjar nahi hai. Ye ghari ki sui hai.
Bari waali ghari.
Kuch saal pehlay mainay Walczak ko chori aur dakaiti keliye giraftar kiya tha.
Aaj subah, usnay aur uskay aik saathi nay dakaiti aur qatal ki wardaat ki thi.
Kya chori kya hai, unhonay?
Koi zabardast technology waali cheez thi.
Kord company ka banda keh raha tha ke isay "Skeleton Key" boltay hain.
Kya hua? tumhein pata hai ye kya cheez hai?
Ye fauj mein istemaal keliye banayi gayi thi
taakay is say bahar ki khufia agency ke nishaano ka code tornay main madad milay.
Felicity Smoak, Queen Consolidated mein kaam karti hai.
Woh keh rahi thi ke wahan par aisi hi kisi cheez par kaam ho raha tha.
Jab Oliver Queen ko pata laga ke ye kisliye
istemaal hosakti hai usnay isay band karwa diya.
- Kya? - Isko istemaal karkay
bank ki tijori tori jasakti hai.
Kisi bhi bank ki tijori.
Walczak tou aik chhota mota chor hai.
Mujhay nahi lagta ke usay ye cheez chalani bhi aati hogi.
Aur wahan aisay ghus kar usnay chori pata nahi kaisay karli.
Walczak tou aik mohra hai.
Humein asal khilaari ka pata lagana hoga.
Apnay pair sahi rakho.
Pair sahi jagah hongay tou mukka bhi utni hi quwwat say lagayga.
Ye baat. Agar tum apna difa karna seekhna chahti
ho tou main kahungi tum Wing Chun seekho.
Is say tum apnay hareef ki taaqat us hi par istemaal kar sakti ho.
Isliye behetreen harba hai
hum jaison keliye.
Lagta hai tum tou akaylay hi sab ko sambhaal laiti hogi.
Tum theek tou ho na?
Skeleton Key par hum kahan tak pohonchay?
Aur... ye... tumnay kya pehna hua hai?
Main bas woh...
Main NSA ki list dekh rahi hun,
aur decryption experts ke saath Walczak ke saathiyon ki jaanch partaal kar rahi hun.
- Lekin thora waqt lag raha hai. - Jo humaray paas nahi hai.
Woh key sirf code tornay waala aala nahi hai.
Agar woh ghalat shakhs ke haathoun aya tou khatarnaak hathiyaar saabit hosakta hai.
Ye jo koi bhi hai, jo ghariyon ke purzay ajeeb
tareeqay say istemaal karnay ke saath saath Walczak ka qaatil hai
apnay nishanaat mitanay mein bohot maahir hai.
Achi baat hai. Nishanaat dhoondnay ki tum maahir ho.
Haan.
Ye tou hona hi tha.
Iski haalat bohot kharaab hai. Humaray paas peechhay koi dawaiyaan pari hain kya?
- Thori si hain... - Lay kar aao. Meri fikar nahi karo.
Hello.
Ab main ye soch rahi hun ke mujhay aap ko yahan ki chaabi nahi daini chahiye thi.
Maafi chahti hun, main party mein nahi aayi.
Main samajh gaya tha ke tum nahi aaogi.
Chalain shukar... kisi ko tou samajh main aagayi.
Is main ziyada dimagh laganay ki tou zaroorat nahi thi.
Lekin main samajh sakti hun ke Sara ko kitni takleef hui hogi
ye baat na bata kay ke woh zinda thi.
Kyunke is baat say mujhay bhi takleef hui thi.
Mujhy lagta hai meri aanay waali zindagi mein "Lekin" ka lafz bohot hoga.
Lekin haan. Is lekin ko ab tum peechhay chhor do.
Laurel.
Aik family dinner. Acha moqa hoga aik doosray say wapas milnay ka.
Main Sara say nahi milna chahti.
Main tumhari aur Sara ki baat nahi kar raha. Main baat kar raha hun...
apni aur tumhari ammi ki.
Kya matlab?
Main tumhein kaisay bataon, bas usay dekh kar meray dil main... ye baat aayi,
aur mainay mehsoos kiya.
Mujhay nahi pata ke ye sab kaisay ho raha hai,
bas mainay socha agar hum aik saath mil baitheingay
tou hum yaad kareingay ke humari zindagi kitni khush thi.
Tum samajh rahi ho? Mera matlab... shayad...
- Main kuch ghalat tou nahi keh raha? - Nahi, ye tou...
Delta, charlie 52, bolo.
Wardaat 415 ki itilaa hai. Widmeer bank par.
Lieutenant ka hukum hai, saaray unit wahan pohonchain.
Delta, charlie 52 wahan pohonch raha hai.
Mujhay jaana hoga.
Aaj raat.
Saarhay aath bajay.
- Sab ko yahin bula lain. - Kya?
Woh, aap ka ghar thora chhota hai, aur...
bura nahi maniyega, kafi phaila hua bhi hoga, tou...
- Aray meri baiti. - Acha na.
Apna khayaal rakhna.
Acha ji.
- Aala laga diya hai. - Teen ashaariya do second hain.
90 second main jitna paisa nikaal saktay ho, nikaal lo.
Thehro. Niklo wahan say.
- Humaray paas abhi bhi 20 second hain. - Nahi, nahi hai.
Chalo.
- Woh tou pehlay hi nikal gaye hain. - Mujhay pata hai kahan gaye hain.
Skeleton Key OFDM wireless signal say chalta hai.
Bank ke saath waali gali mein say mainay ailk signal pakra hai.
Lekin tum wahan nahi jaogay.
Ye kya tha?
Usnay humari transmission ko hack karliya hai.
Meray saathi gali ki taraf tou gaye hain lekin Crescent Circle say, bus number 940
ki takkar Starling Frieght Express say honay waali hai.
Oh khuda. Woh sahi keh raha hai. 910 Amherst track ki taraf nikal chuki hai.
Meray hisaab say, tum aik waqt par do jagah tou nahi jasaktay.
Usko nahi pata ke hum do log hain.
Chalo!
Jaldi karo!
Woh transit department ke network mein ghus gaya hai. Usnay...
Usnay signal system hack karliya hai. Main...
Main train ka phaatak band nahi kar paa rahi hun.
Un bus main radio hota hai.
Kya tum us main ghus kar, unko khabardaar kar sakti ho?
Nahi, woh mujhay kuch karnay hi nahi day raha hai.
SCPD waalon ke mutabiq...
jab tak media waalay koi urfi naam nahi daitay, inki kahani nahi chalti.
Main bartender ke baghiar bar kaisay chala sakti hun?
Khud socho, tum mujhay pehlay say bataye baghair naukri kaisay chhor saktay ho?
Bar khulnay say aik ghanta pehlay batana, koi pehlay batana nahi hota, Mandy.
Kya main tumsay aik second baat karsakti hun?
Main zara bathroom say hokay aati hun.
- Sab theek hai? - Aap bataein.
Party ke ilaawa mainay aap ko pooray haftay ghar par nahi dekha hai.
Main kafi masroof tha.
CEO honay ki wajah say mujhay ziyada waqt nahi milta.
Mujhay tou aisa lag raha hai ke tum ammi ko nazar andaz kar rahay ho.
Main ammi ko nazar andaaz nahi kar raha hun.
Tum khush qismat ho, tumhari zindagi jhoot say nahi ghiri hui.
Thea, sab theek hai.
Waisay, in raazon ki wajah say hi hum aapas main dur hogaye thay, Ollie.
Speedy, Speedy, waqaee main.
Sab theek hai.
- Humaray paas kya malomaat hai? - Usnay humari frequency hack karli thi.
Kisi tarah remote access haasil karli thi. Lekin mainay,
mainay, humara firewall upgrade kardiya tha.
Ab agar woh toap bhi lay kar aajaye,
humari communication main nahi ghus sakayga.
- Woh computer ki zaban mein keh rahi hun. - Achi baat hai.
Meray paas kuch hai jis say shayad hum usay track kar saktay hain.
Main isko lab main check karsakti hun.
Mainay aik saal us jahaz par khoon mein kharaabi ki study ki.
Main thora bohot microsope istemaal karna jaanti hun.
Cell mein kharaabi wazeh nazar aa rahi hai. Aur platelet bhi kafi kam hain.
Felicity main tumhara computer istimaal karsakti hun kya?
MacGregor syndrome hai.
Ye genetic bimaari hai, jiski wajah say phaipron mein paani bhar jaata hai.
Jiski wajah say oxygen mein kami hojati hai, aur...
Aur jisam ke kayee aaza kaam karna chhor daitay hain.
Kafi jaan laiwa hai.
Lekin is syndrome say hum uski shanakht kar saktay hain.
MacGregor bohot kam logon ko hota hai.
Aur MacGregor honay ke saath, computer mein degree
aisay tou aur bhi kam log hota hain.
William Tockman.
Saabqa encryption engineer. Pata hai kahan? Kord Enterprises mein.
Lekin woh aisa kyun kar raha hai? Paisay kharch karnay say pehlay hi mar jayega.
Woh paisay apnay liye nahi chura raha hai.
Apni family keliye chura raha hai. Khaas kar apni behen keliye,
uski behen ko cystic fibrosis hai. Aur phaipron ke transplant ki zaroorat hai.
Koi pata nikaalo, please.
52 Nelsonway.
Ye jagah rihaayishi tou nahi lag rahi.
Wahan. Ye Tockman ki gaari hai.
Tockman yahan nahi hai. Bas aik aala para hua hai.
Main check kar rahi hun.
Ye jo bhi aala hai, is say wohi OFDM signal khaarij ho rahay hain
jo Tockman nay bank main istemaal kiye thay.
- Tum trace karsakti ho? - Haan, check kar rahi hun.
Aagay tou barh raha hai...
humaray network par.
Tockman meray hack say khel raha hai. Ye aik chaal hai.
Woh humaray network main ghusna chah raha hai.
Chah nahi raha,
ghus chuka hun.
Tum kahan ho?
Ghar pay ho?
Kya tum mehfooz jagah par ho? Agar tumhein aisa lagta hai.
Koi khirki ke baghair waali jagah, jahan koi jhaank na sakay.
Shayad, zameen ke neechay.
Tumhein lagta hai ke tum tak koi nahi pohonch sakta.
Tumhein lagta hai ke tumharay bil mein ghus kar koi tumhara kuch nahi karsakta.
Felicity.
Lekin main karsakta hun.
Sab tabah hogaya?
Tockman nay humaray firewall ko tornay keliye Skeleton Key ka istemaal kiya.
Aur humari security ko bhi tor diya.
Balkay aisa kaho ke usnay humaray systems say khud kushi karwadi.
Aur aisa hi hua.
Zabardast kaam kiya, Clock King.
Sara nay Tockman ke aadmiyon ko rok liya tha, is say pehlay ke woh paisa lay urtay.
Tou Tockman aik aur chori karnay ka sochay ga.
Ye moqa hum usay daingay.
Walter ko call karkay kaho ke QC stock ke 5 laakh share ko naqdi main badal kar
Starling National mein meri tijori mein daal day.
Aur us say kaho ye kaam aaj hi karday.
Agar Tockman aik aur chori ka soch raha hai...
Achanak ameer honay waalay Oliver Queen ko nahi lootna chahayga.
Aur agar woh humaray jaal main nahi phansa tou?
Ye baat tou sahi keh rahi hai.
- Aisa karo aatth laakh share kardo. - Theek hai.
- Main kya karun? - Apni daawat main jao.
Tumharay ghar waalay intizaar kar rahay hongay.
Acha.
Laurel ke ghar dinner hai.
Ye ziyada zaroori hai.
Yahan kya karogi, Sara.
Tumhari family bhi zaroori hai.
- Haan. - Suno.
- Tumhein jaana chahiye. - Tum meray saath chalogay?
Kya?
Mujhay pata hai, main khud kafi arsay say
chah rahi thi, sab saath mil baithain, aur...
Aur ab aisa ho raha hai, tou mujhay ghabrahat si ho rahi hai. matlab...
Pichhli dafa main Laurel say mili thi, tou baat zara bani nahi, aur...
aur main wahan akayli na jaon tou behtar rahayga.
Mujhay yahin rehna chahiye.
Aur tumhein kya lagta hai, yahan ruk kar tum kya karogay?
Humein call kardaina, agar koi kaam ho tou.
Sahi hai.
Is main tumhari ghalti nahi hai, Felicity.
Acha ji?
Hum sab logon mein say security safe guard kisnay lagaya tha?
Haan, agar Sara nay lagaya hota tou itna masla nahi hota.
Humnay is baaray main baat nahi ki.
Un dono ko saath dekh kar tumhein acha nahi lagta hoga.
Ye un dono ke saat honay ki baat nahi hai.
Main apni baat kar rahi hun, theek hai.
Sara khoon ka tajziya karsakti hai. Woh maara maari kar sakti hai.
Woh sab kuch karsakti hai.
Aur aik hi kaam hai jo main acha karsakti hun. Mujh say woh hi nahi ho raha.
Matlab, ab choonkay woh aagayi hai, tou tum logon ko meri kya zaroorat hai.
Kyunke tumhari jagah koi nahi laysakta, Felicity.
Mujhay bohot kaam hai.
Laurel, Sara aagayi hai.
- Hello, ammi. - Hello.
Oliver, shukria. Phool bohot khoobsurat hain.
Shukria.
Hello.
Mujhay yaad nahi, ke tumharay naam main Lance lagta hai.
Haan woh main aapka family dinner kharaab nahi karna chahta tha, lekin...
woh itifaaq say meri Sara say mulaqaat hogayi. Aur Sara nay zikar kiya tou...
Aur mainay isay bataya ke abbu
apni mashhoor "Chicken Cacciatore" bana rahay hai.
Asal main... Maaf karna,
hum... Hum... Oliver?
Hello, Lance Sahib.
Haan. Hum log pizza khayeingay aaj. Maaf kijiyega.
Humaray kitchen mein kuch masla ho gaya tha.
Bas, yehi hota hai agar aap nay apna oven chhay saaloun say istemaal hi na kiya ho.
Slice dun kya?
Tou ye tha kitchen towel cacciatore,
ye cacciatore towel kehlain.
Kya aap abhi bhi parha rahi hai, Mrs. Lance?
Haan bilkul. Central City University mein Greek aur Medieval History parhati hun.
- Wah. - Tou phir tum unko notice daydo phir.
Main kyun notice dungi unko?
Tum ab Starling City wapas aajaogi, hai na?
Nahi.
Main Starling wapas shift nahi hongi, Quentin.
Sara bhi wapas aagayi hai.
Central City mein meri nayee zindagi hai aur meri zabardast naukri bhi hai.
Bhaee, naukriyaan tou yahan bhi hain.
Baat sirf naukri ki nahi hai.
Meri zindagi main...
koi hai.
Aray. Mubarak ho.
Ye tou khushi ki baat hai, ammi.
Aap ko khush rehnay ka poora haq hai.
- Sab ko hai. - Bilkul.
Kya baatain kar rahay ho tum log?
Kya?
Tumhein wapas aaye huwe kitna arsa hogaya? Taqreeban aik hafta.
Aur tum is baat say inkaar bhi nahi kar rahi ho.
Woh... woh masla kuch aur hai.
Masla tou hoga hi. Kyunke tum jo ho.
- Laurel, please. - Abbu aap bhi inhi ki tarah sochtay hai.
Aap ko kya laga ke ammi aap keliye chhay saal tak intizaar karti raheingi
ke aap aayeingy tou sath khana khayengi.
- Laurel bas karo. - Aur aap unko mana laingay.
- Bohot ho gaya. Acha? - Haan sahi kaha. Bohot hogaya.
Jab aap log khaana khalain tou chalay jaiyega.
- Mera batwa. - Haan.
Ye meri baiti hai.
Baarah saal ki hai.
Main us say baat karna chahta hun.
Tumhara radio toot gaya hai.
Woh ziyada bari nahi hui thi jab uski maa chal basi thi.
Cancer ki wajah say.
Aur meray ilaawa...
uski dekh bhaal karnay waala koi nahi hai.
Dekho, main tumhein nahi jaanta hun aur tum bhi mujhay nahi jaanti ho.
Please, meri baiti ka khayaal rakhna.
Please.
- Suno. - Tum aisay kyun ho.
Tumnay mujhay lecture diya ke kaisay main Sara
ke saath apnay taaluqaat theek karsakti hun.
Jabkay tumnay hi humaray beech diwaar khari ki uskay saath taaluqaat bana ke.
Aur ab tum wohi harkat dobara kar rahi ho.
Tum sahi keh rahay ho, ye sab meri ghalti hai.
Haan, haan, haan bilkul.
Aur tumhara apna naukri kho daina,
nasha karna, sharaab peena, woh sab bhi meri ghalti hai?
Kya is mein tumharay ghar waalon ki ghalti hai?
Ya Tommy ki maut ka zimma daar bhi tum Tommy ko hi theraogi.
Bakwas nahi karo, Oliver.
Main har museebat mein tumharay saath khara hua hun.
DUI mein, tumhari naukri chhornay par.
Main tumharay liye us waqt bhi fikar mand raha jab tum
meri maa ko saza-e-maut dilwanay ke chakkar mein thi.
Haan aur tumnay tou jaisay mera bara saath diya hai har maamlay main.
Tumhein lagta hai, tum akayli ho jiskay saath masayil hain.
Tumhein lagta hai tum waahid ho jiskay gharailo masayil hain.
Tumhein bilkul bhi andaza nahi hai
ke is waqt meray ghar main kya maslay chal rahay hain.
Lekin main phir bhi tumharay saath khara hun.
Aur tum apnay ilaawa, har kisi ko qasoor waar keh rahi ho.
Baat khatam ho gayi?
Haan.
Baat khatam ho gayi hai.
Main ab mazeed ilzamaat nahi lay sakta hun.
Aur na hi mazeed khayaal rakh sakta hun.
Tum aisa karo, ja kar sharab piyo.
Nashay mein pari raho. Jao.
Jao Verdant chali jao.
Paisay main dunga.
Mainay apni aadhi zindagi tumhein mohabbat karnay main guzar di.
Lekin ab main tumharay peechhay bhaagtay bhaagtay thak gaya hun.
- Tumnay Felicity ko dekha hai? - Nahi.
Kya? Kyun?
Main "Big Belly" gaya tha kuch khaana lainay.
Jab main wapas aaya tou woh nahi thi. Mainay usay ghanton say nahi dekha hai.
- Bolo. - Tockman jaal main phans gaya hai.
Woh paisa jo tumnay Walter ke haathon jama karwaya tha.
Main Starling National mein uskay signal dekh rahi hun.
Aik minute.
- Tumhein kaisay pata laga? - Kyunke main yahan mojood hun.
Kya?
- Tum yahan kya kar rahi ho? - Tockman ko track kar rahi thi.
Usnay humaray computer jala diye, isliye main bank ka computer
istemaal karkay Skeleton Key ke signature ka pata laga rahi thi.
- Tou jacket kyun pehni hui hai? - Mujhay sardi lag rahi thi.
Diggle, isko lay kar jao.
Tockman nay bank ka security system band kardiya tha. Mainay wapas chala diya tha.
Woh humaray bahar nikalnay ka rasta block kar rahay hain.
Main unhein dekhta hun.
Tockman ke signal tez hain, woh kahin qareeb hi hai.
- Pata karo, kahan hai woh. - Koi zaroorat nahi hai.
Main bata daita hun ke main kahan hun.
Main har jagah hun.
Is waqt tou main sub level par tawajjah day raha hun.
Jahan gas line hai.
Oh khudaya, usnay gas ka main release band kardiya hai.
- Us say kya hoga? - Gas bharnay say dhamaka ho jayega.
Dhamakay say teen block dur tak nuqsaan hosakta hai.
Nahi aisa nahi hoga.
Aik minute. Tockman humein baywaqoof bana raha tha.
Gas ki markazi line sheher mein hai. Wahan tou mera ghar hai.
Tou is mein samajhnay waali kya baat hai?
Humein uraanay ki koshish mein,
usnay humein raasta diya hai, uska pata laganay ka.
Ye tou samajh main aagaya.
Kya hua?
Dekh ke!
Tumhein tou ye bhi nahi pata hai ke main ye kyun kar raha hun.
Ye paisa main apnay liye nahi chura raha hun.
- Main ye sab uskeliye kar raha hun. - Phir bhi aisa karna sahi nahi hai.
- "Tempus fugit" - Waqt rukta nahi.
- Ye kya tha? - Uska mobile phone.
Mainay wohi virus daal diya tha jo isnay meray
computer tabah karnay keliye istemaal kiya tha.
- Kya mainay isay maar diya hai? - Sirf bayhosh hua hai.
- Humnay kar dikhaya. - Tumnay kar dikhaya.
Pakki baat hai, tum hospital nahi jaana chahti ho?
Tum log bhi tou kabhi hospital nahi jaana chahtay ho.
Aur waisay bhi Dig nay mujhay dard ki dawa day di thi.
Tum log ghoom kyun rahay ho?
- Konsi dawai di thi? - Oxycodone.
Agar tum itni bahaduri na dikhaati tou aaj main zinda nahi hoti.
Shukria.
Koi bari baat nahi hai.
Main hamesha chahti thi ke main kisi keliye goli khaaun. Ab main keh sakti hun.
Tou asal mein tou mujhay tumhara shukria adaa karna chahiye.
Ho gaya.
Chalo khair hai, lekin nishaan nahi jaayega.
Mera apna nishaan. Dekha!
Tum theek ho?
Diggle bata raha tha ke tum aisa mehsoos kar rahi thi ke tumhein
sab nazar andaaz kar rahay hain.
Kya?
Nahi.
Mujhay tumhara saathi honay ki aadat par gayi hai.
Mera matlab woh waala "Saathi" nahi
Tumhara saathi.
Mujhay pata hai sunnay mein aik hi lafz hai lekin
meray dimagh mein iskay mukhtalif maanay hain.
Tum humesha, meri saathi rahogi, Felicity.
Woh dard waali dawayi hai kya thori aur, please?
- Hello. - Ye batao kaisa hai.
Acha hai na?
Zabardast hai.
Aur tum yahan kya kar rahi ho ye drinks mila mila kar?
Thea nay mujhay naukri par rakh liya hai.
Main nayee bartender hun.
Mainay college main bartender ka kaam kiya tha aur waisay bhi mujhay naukri daita
kaun jab meray maathay par qaatil likha hai.
Tum sahi rahogi.
- Mujhay ghar jaana hai. - Sab theek tou hai?
Khuda karay.
Tum jao.
Main isay yahan maarnay ya qatal karnay nahi aayi hun.
Mujhay yaad hai tum nay bartender ka kaam kiya tha us ganday say bar main
jahan zameen par moong phali ke chhilkay paray huwe hotay thay.
The Bolivian.
Haan.
Main yahan kuch peenay nahi aayi hun.
Tou phir kaisay aana hua?
Kyunke mainay mehsoos kiya hai ke...
main bhi us kashti main tumharay saath chali gayi thi.
Aur...
in pichhlay saalon mein aahista aahista doob rahi thi.
Aur har baar jab...
mera dil toota, ya
koi masla hua, ya koi nuqsaan hua,
main mazeed doobti chali gayi.
Aur jab mainay tumhein dekha...
itna khoobsurat aur zindagi say bhar poor...
tou mujhay samajh aaya ke main ab un mein say kuch bhi nahi hun.
Ab bilkul bhi nahi hun.
Tou please...
please, mujh say nafrat nahi karo, Sara.
Please.
Oh khuda. Main tumhein kitna yaad karti thi.
Main tou samjhi thi ke tumhein kuch bhi nahi rula sakta.
Shayad main itni sakht dil nahi hun.
Tou aankhon ka make up kyunn kharaab kar rahi ho?
Meri...
meri behen say mulaqaat hui thi.
Kafi achi mulaqaat rahi.
Ye tou achi baat hai.
Suno, Laurel meri bari behen hai aur main apni chhoti behen ko nahi chorungi.
Achi baat hai.
Mujhay nahi pata tumharay baghair mera kya hoga.
Tumhein fikar karnay ki koi zaroorat nahi hai.
Main zara Roy ko dekh kar aati hun.
- Mil gaya. - Dair hogayi.
Ye mar chuka hai.
Is ki tarah, hum sab bhi yahin mar jayeingay.
Nahi, hum aisay nahi mareingay.
Mera khayaal hai, mujhay jahaz tak pohonchnay ka raasta mil gaya hai.
Parachute.
- Thea? - Oliver.
Kya hua? Sab khairiyat tou hai na?
Thea nay mujhay message bhaija tha ke ghar mein koi emergency hai.
Main aik meeting main hun aur Thea tou yahan hai bhi nahi.
Tou phir usnay muhay kyun...
Mujhay yaqeen nahi aa raha woh aisa kareigi.
- Kya kareigi? - Woh chahti hai aap aur main baat karein.
Usnay humari beech ki kasheedgi ko mehsoos karliya hai.
- Tumnay usay kya bataya tha? - Kuch bhi nahi.
Uski apni hifazat keliye.
Aap keliye nahi.
Mrs. Queen, sab theek hai na?
Haan, shukria.
Mera baita itifaaq say yahan aaya hua hai.
Oliver, ye hai,
Slade Wilson.
Aap say mil kar bari khushi hui.
Queen Sahib.